Richmond Olympic Oval

Richmond Olympic Oval er en flerbrukshall i byen Richmond utenfor Vancouver i Britisk Columbia, Canada. Hallen var arena for hurtigløpsøvelsene på skøyter under de olympiske vinterleker i 2010, i tillegg til at den huset antidoping-laboratoriene.

Hallen ble offisielt åpnet den 12. desember 2008 etter en byggeperiode på to år. Det første internasjonale mesterskapet i hallen var VM enkeltdistanser 2009.

Etterbruk 
Etter de olympiske lekene vil hallen bli omgjort til en flerbrukshall bestående av to ishockeybaner, åtte parkettbelagte baner for ballspill og en 200 meters løpebane. Gulvene vil være mobile, slik at det vil være mulig å arrangere skøyteløp der i fremtiden.

Referanser

Eksterne lenker 
 
  
 

Skøytearenaer
Ishaller i Canada
Sportsanlegg under Vinter-OL 2010
Sport i Britisk Columbia
Hurtigløp på skøyter i Canada
Artikler i skøytesportprosjektet